**«Қазақстан Республикасының Әкімшілік құқық бұзушылық туралы кодексіне қаржылық (инвестициялық) пирамидалардың қызметіне қарсы іс-қимыл мәселелері бойынша толықтыру енгізу туралы»**

 **Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **№****р/с** | **Құрылымдық элемент** | **Қолданыстағы редакция** | **Ұсынылатын редакция** | **Ұсыныстар негіздемесі** |
| **2014 жылғы 5 шілдедегі Қазақстан Республикасының Әкімшілік құқық бұзушылық туралы кодексі** |
| **1** | **150**-**бап** | **150-бап. Қаржылық (инвестициялық) пирамиданың қызметiн жарнамалау**      Қаржылық (инвестициялық) пирамида қызметiнiң жарнамасын шығару, тарату және орналастыру, –      үш айға дейiнгi мерзiмге бұқаралық ақпарат құралының шығарылуын (эфирге шығуын) тоқтата тұрып, жеке тұлғаларға – бiр жүз елу, лауазымды адамдарға – бiр жүз жетпіс, шағын кәсiпкерлiк субъектiлерiне немесе коммерциялық емес ұйымдарға – екі жүз, орта кәсiпкерлiк субъектiлерiне – үш жүз, iрi кәсiпкерлiк субъектiлерiне алты жүз айлық есептік көрсеткіш мөлшерiнде айыппұл салуға әкеп соғады. |  **150-бап. Қаржылық (инвестициялық) пирамиданың қызметiн жарнамалау**Қаржылық (инвестициялық) пирамида қызметiнiң жарнамасын шығару, тарату және орналастыру, **егер бұл әрекеттерде қылмыстық жазаланатын іс-әрекет белгiлерi болмаса**, -  үш айға дейiнгi мерзiмге бұқаралық ақпарат құралының шығарылуын (эфирге шығуын) тоқтата тұрып, жеке тұлғаларға – бiр жүз елу, лауазымды адамдарға – бiр жүз жетпіс, шағын кәсiпкерлiк субъектiлерiне немесе коммерциялық емес ұйымдарға – екі жүз, орта кәсiпкерлiк субъектiлерiне – үш жүз, iрi кәсiпкерлiк субъектiлерiне алты жүз айлық есептік көрсеткіш мөлшерiнде айыппұл салуға әкеп соғады. |  Әкімшілік заңнама шегінде қаржылық пирамидалардың жарнамасының жолын кесу тиісті нәтиже бермей отыр. Статистикалық мәліметтер қаржылық пирамидалардың жарнамасы үшін жауапкершілікке тарту фактілерінің көп еместігін көрсетеді (соңғы үш жылда барлығы 4 адам жауапкершілікке тартылған). Бұл ретте, ӘҚБтК-нің 150-бабының диспозициясы іс жүзінде қаржылық пирамидалардың жарнамасы үшін жауапкершілікті белгілемейді, жауапкершілік тек жарнаманы шығару, тарату және орналастыру үшін көзделген.  Сондай-ақ, іс жүзінде ҚҚ-нің 217-бабының диспозициясын ескере отырып қаржылық пирамидалардың жарнамасын жасайтын адамдарды көмектесушілер және айдап салушылар ретінде тарту қиындықтарды туындатады.  Алдын алу шараларын жүргізу, сондай-ақ бастапқы кезеңінде қылмыстың жолын кесу мақсатында қаржылық пирамидалардың жарнамасын криминалдандыру мәселесін қарау ұсынылады. |

 **Қазақстан Республикасы**

 **Парламентінің депутаттары**

|  |
| --- |
|  **М. Құсайынов**  |
|  |
|  |
| **Д. Әлімбаев** |
| **Ю. Ли****А. Лукин** |
|  |
|  |
|  |
|  |